*Το λήμμα αναφέρεται στο τμήμα στίβου του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*
Για άλλες χρήσεις, δείτε: Ολυμπιακός.

| Ολυμπιακός Σ.Φ.Π.  Τμήμα Στίβου |
| --- |
|   |
| **Πληροφορίες** |
| **Έτος ίδρυσης** | 1925 |
| **Πρόεδρος** | Μιχάλης Κουντούρης |
| **Προπονητής** | Νικολαϊδου Στέλλα |

  

Ο **Ολυμπιακός** είναι Ελληνικός σύλλογος του στίβου, με έδρα τον Πειραιά και Ιδρύθηκε το 1925.

Ιστορία
-------

### 1925-1933

Από τον πρώτο χρόνο ίδρυσης, ο σύλλογος πήρε μέρος στο πανελλήνιο πρωτάθλημα καθώς και σε άλλους αγώνες στίβου. 

Το 1925, διεξήχθησαν στο Παναθηναϊκό Στάδιο οι 21οι Πανιώνιοι αγώνες που είχαν μεγάλη αίγλη την εποχή εκείνη. Η ομάδα των "ερυθρόλευκων" πήρε την τρίτη θέση στην σκυταλοδρομία 1600μ. ενώ στον κλασσικό μαραθώνιο ο αθλητής Γ. Κακουράτος τερμάτισε πέμπτος. 

Το 1926 συμμετείχε στους «Αγγλοελληνικούς αγώνες».

Το τμήμα αθλητισμού στίβου του Ολυμπιακού ιδρύθηκε το 1929. Ο Δημήτρης Σκλιας, μέλος της διοίκησης, ανέλαβε τότε έφορος του τμήματος, με προπονητή τον Κλεάνθη Παλαιολόγο. Πολυάριθμοι αθλητές είχαν πυκνώσει τις τάξεις του τμήματος, όπως ο Πολιουδάκης (δρομέας των 400 μέτρων), ο Χρυσανθόπουλος (δρομέας των 100 και 200μ.), ο Ιωακείμ (των 300 μ.), οι ποδοσφαιριστές Βασίλης (στα 100 μ.) και Λεωνίδας Ανδριανόπουλος (στα 100 και 200 μ. και άλτης του τριπλούν). 

Άλλοι γνωστοί στην εποχή τους αθλητές ήταν: ο εμποδιστής Ιωαννίδης, ο ακοντιστής Λουκόπουλος, ο επίσης εμποδιστής Εμμ. Παπαδάκης, ο δρομέας Δερέμπεης, ο ικανότατος στις ρίψεις Όθων Χονδρόπουλος, ο Άλτης και Πρωταθλητής Ελλάδας Μάντελος με το Μαρούσι και πολλοί άλλοι. Τη δεύτερη θέση πήρε η ομάδα σκυταλοδρομίας 4Χ100 με τους Β. και Λ. Ανδριανόπουλο, Χρυσανθόπουλο και Τερεζάκη κατά τους μεγάλους αγώνες στίβου του Σταδίου το 1931.

Ο πρώτος χώρος στον οποίο έκαναν προπόνηση οι αθλητές του Ολυμπιακού ήταν το γυμναστήριο του Πειραϊκού Συνδέσμου. Ακολούθως οι προπονήσεις γίνονταν στο Στάδιο, το γυμναστήριο του Εθνικού Αθηνών και τέλος σε ειδικό χώρο στο Ποδηλατοδρόμιο. 

Εκτός από το ανδρικό τμήμα στίβου, ο Ολυμπιακός διατηρούσε και γυναικείο τμήμα με κυριότερα στελέχη τις αδελφές Βέλλα, Ναδήρα, Ινές και Διαμαντίδου. 

Το 1933 το τμήμα ανέστειλε τη λειτουργία του.

### 1953-1960

Στις αρχές της δεκαετίας του '50, ο Ολυμπιακός είναι ήδη ένας καταξιωμένος σύλλογος σε ποδοσφαιρικό επίπεδο, ενώ έχουν ξεκινήσει να έρχονται επιτυχίες και σε άλλα τμήματα, όπως αυτό της καλαθοσφαίρισης και της υδατοσφαίρισης. 

Στις σκέψεις των υπευθύνων του συλλόγου έχει αρχίσει να στριφογυρίζει η ιδέα δημιουργίας και τμήματος στίβου, κάτι που τίθεται και ως θέμα στις γενικές συνελεύσεις του σωματείου, αρχικά από τον Θανάση Μέρμηγκα και αργότερα από τον Γιώργο Ανδριανόπουλο. 

Την ίδια εποχή, ο σπρίντερ του Παγκρατίου Τάκης Βεντίκος μετακομίζει οικογενειακώς στον Πειραιά. Μέσω της διεθνούς καλαθοσφαιρίστριας Λουκίας Σκριβάνου που βοήθησε στο να γίνει η επαφή ανάμεσα στις δύο πλευρές, ο γενικός γραμματέας του Ολυμπιακού, Κώστας Καρύδης, πρότεινε στον Βεντίκο να αναλάβει τη δημιουργία του τμήματος. Ο Βεντίκος αποδέχθηκε την πρόταση και αφού πρώτα ο παράγοντας του Ολυμπιακού Βαγγέλης Χέλμης πέτυχε την ανταλλαγή του Βεντίκου στέλνοντας έναν ποδοσφαιριστή του συλλόγου στο Παγκράτι, ξεκίνησαν οι εργασίες για τη δημιουργία. 

Λίγους μήνες αργότερα, στις 16 Νοεμβρίου 1953, ιδρύεται και επίσημα το τμήμα στίβου. Οι πρώτοι αθλητές που εντάχθηκαν ήταν οι Ναπολέων Ντέμος, Κορομπόκης, Κώστας Τσαλαμανιός κ.ά.. Οι προπονήσεις γίνονταν στη Σχολή Ναυτικών Δοκίμων και η ομάδα την επόμενη χρονιά εντάχθηκε στη Γ' κατηγορία του ΣΕΓΑΣ, κατακτώντας μάλιστα το πρωτάθλημα στους διασυλλογικούς αγώνες.

Το 1955 η ομάδα κατακτά το πρωτάθλημα Β' κατηγορίας αλλά ηττάται στη συνάντηση-μπαράζ με τον τελευταίο της Α' κατηγορίας Πειραϊκό. Το 1956 κατάκτα ξανά το πρωτάθλημα Β' κατηγορίας και ανεβαίνει στην Α'. Χάρη στις προσπάθειες του αντιπροέδρου Σταύρου Μαραγκουδάκη και του δήμαρχου Ντεντιδάκη κατασκευάζεται το Θεμιστόκλειο γυμναστήριο, καθώς ήταν επιτακτική η ανάγκη για εξεύρεση μεγαλύτερου χώρου άθλησης. 

Ο σύλλογος προσθέτει και άλλους αθλητές στη δύναμή του: Μύρων Ανυφαντάκης, Δήμος Μαγκλάρας, Γιώργος Λεμονής , Μουραγέμος Κώστας, Μεσημέρτζης Γιώργος, Παντελής Νικολαΐδης, Ανυφαντάκης Μύρων και πολλοί άλλοι. 

Παράλληλα, ιδρύεται και το γυναικείο τμήμα με τις μπασκετμπολίστριες Σκριβάνου, Κατσίκη, αλλά και τις Θωματζίκου, Αθηνέλη, Πάρδου, Παπαγεωργάκη να στελεχώνουν το τμήμα. 

Το 1958 η ομάδα φτάνει για πρώτη φορά στην τρίτη θέση του πανελληνίου πρωταθλήματος, κάτι που επαναλαμβάνει και τις 2 επόμενες χρονιές.

### 1961-1990

Το τμήμα έχει πλέον καθιερωθεί στις μεγάλες δυνάμεις και αυτό το μαρτυρά η 2η θέση στο Πανελλήνιο πρωτάθλημα το 1961 και το 1963, καθώς και οι πρώτοι τίτλοι που ήρθαν από τον ανώμαλο δρόμο ανδρών. Οι "ερυθρόλευκοι" κατέκτησαν την πρώτη θέση στην κλασική βαθμολογία  τις χρονιές 1965, 1966 και 1967. 

Η περίοδος της δικτατορίας φέρνει το τμήμα ξανά σε παρακμή. 

Η διοίκηση του Γιώργου Ανδριανόπουλου εκδιώχθηκε, το ίδιο και ο Τάκης Βεντίκος, ο οποίος θα επιστρέψει ύστερα από έξι μήνες και θα βρει το τμήμα "μαραζωμένο". Αναλαμβάνει να φτιάξει και πάλι την ομάδα, μοχθώντας για παραπάνω από μία δεκαετία. Ο σύλλογος μένει έτσι μακριά από τις μεγάλες επιτυχίες. 

Η έδρα μεταφέρεται στο Στάδιο Καραϊσκάκη, όπου ξεκινούν πλέον να λειτουργούν και τμήματα ακαδημιών. 

Ο μοναδικός τίτλος έρχεται αρκετά χρόνια αργότερα (1984) και πάλι από το Πανελλήνιο πρωτάθλημα ανώμαλου δρόμου ανδρών.

### 1991-2010

Πολλά χρόνια μετά, στα μέσα της δεκαετίας του '90, θα αρχίσει η επανάκαμψη. Με την οικονομική στήριξη του Γιώργου Γλου έρχονται στο σύλλογο μεγάλα ονόματα. Ένα από αυτά είναι η Τζαμαϊκανή Μέρλιν Ότι, αλλά και οι Κεντέρης, Θάνου, Μανιάνι, Μπακογιάννη, Παπακώστας, Βασδέκης, Σκούρτη, Βόγγολη, Τερζιάν, Παπούλιας, Ξάνθου , Πολυμέρου, Τσιάμης, Λεωνίδης, Κυριακίδης , Φέρρα Ανδριάνα και άλλοι που κατέστησαν τον Ολυμπιακό ως ένα σωματείο με πολλούς Ολυμπιονίκες. Στην ομάδα προστέθηκαν επίσης οι: Ιακωβάκης Περικλής, Ιακωβάκης Σωτήρης, Δεβετζή, Χαλκιά, Μελέτογλου, Δημότσιος, Ρεντούμη, Γκούσης, Πολιάς, Πέρρα, Τσιολακούδη, Τσάτουμας.

Το 2003 οι άνδρες κατακτούν το Πανελλήνιο πρωτάθλημα ανώμαλου δρόμου στο Ναύπλιο, με 10 βαθμούς. Την καλύτερη επίδοση για τον σύλλογο πραγματοποίησε ο Μιχάλης Γελασάκης με 36.39 που προέρχεται από τις ακαδημίες του Ολυμπιακού και κατετάγη δεύτερος.

Ίδιο σκηνικό και το 2005, με τους άνδρες να κατακτούν το Πανελλήνιο πρωτάθλημα ανώμαλου δρόμου στο Λιτόχωρο, με 14 βαθμούς. Καλύτερη επίδοση και πάλι από τον Μιχάλη Γελασάκη με 36.16, ο οποίος κατετάγη ξανά δεύτερος.

Το 2006 ήρθε η πρώτη κατάκτηση πανελληνίου πρωταθλήματος ανοιχτού στίβου. Στις 4 Ιουνίου της ίδιας χρονιάς, ο Ολυμπιακός απέκτησε το δικό του σύγχρονο αθλητικό κέντρο που ήταν και το μεγάλο όραμα πολλών ετών του εφόρου και αρχιπροπονητή της ομάδας στίβου, Τάκη Βεντίκου. Βρίσκεται στην περιοχή του Αγίου Ιωάννη στο Ρέντη, απέναντι από το γήπεδο βόλεϊ της ομάδας.

Το 2007 ο Ολυμπιακός κατακτά με 412,5 βαθμούς το Πανελλήνιο πρωτάθλημα Ανοιχτού Στίβου, ενώ κερδίζει εύκολα και το Πανελλήνιο πρωτάθλημα ανώμαλου δρόμου στο Ολυμπιακό κέντρο Ιππασίας Μαρκόπουλου με 9 βαθμούς. Ο Τάσος Φράγκος με επίδοση 36.26 πήρε την πρωτιά.

Το 2008 το τμήμα κατακτά και πάλι το Πανελλήνιο πρωτάθλημα Ανοιχτού Στίβου, καθώς και το δεύτερο συνεχόμενο Πανελλήνιο πρωτάθλημα ανώμαλου δρόμου. Η συγκεκριμένη διοργάνωση πραγματοποιήθηκε στις Σκαμνιές και ο σύλλογος κέρδισε με 8 βαθμούς.

Το 2009 ο σύλλογος κατακτά για μία ακόμα φορά τις ίδιες διοργανώσεις, με ιδιαίτερη ευκολία αυτή τη φορά. Το Πανελλήνιο πρωτάθλημα Ανοιχτού Στίβου με 361 βαθμούς στο Καυτανζόγλειο Στάδιο και το Πανελλήνιο πρωτάθλημα ανώμαλου δρόμου με 8 βαθμούς στο Ολυμπιακό κέντρο Ιππασίας Μαρκόπουλου. Εκεί, ο Τάσος Φράγκος κατέκτησε την πρώτη θέση με επίδοση 30.32 και ο Δημοσθένης Μαγγίνας ήρθε δεύτερος με 30.33.

Το 2010 αποτέλεσε την πιο επιτυχημένη χρονιά του τμήματος σε επίπεδο τίτλων. Η ομάδα των ανδρών κατέκτησε όποιον τίτλο διεκδίκησε (Ανοιχτό και Κλειστό Στίβο, πρωτάθλημα ανωμάλου δρόμου) και το γυναικείο τμήμα κατέκτησε για 1η φορά στην ιστορία του το Πανελλήνιο πρωτάθλημα Ανοιχτού Στίβου στη διοργάνωση που έγινε στο Παμπελοποννησιακό Στάδιο της Πάτρας.

### 2011 - 2022

Παναγιώτης Βεντίκος και Νικολαΐδου Στέλλα.

Το 2011, η ομάδα των ανδρών κατέκτησε για δεύτερη συνεχόμενη χρονιά και τους τρεις τίτλους που διεκδίκησε. Στον ανώμαλο δρόμο κατέκτησε τον τίτλο με 23 βαθμούς στο Ολυμπιακό κέντρο Ιππασίας Μαρκόπουλου, στον Κλειστό Στίβο με 71 βαθμούς στο Κλειστό της Παιανίας και στον Ανοιχτό Στίβο με 249.5 βαθμούς στο Ολυμπιακό Στάδιο.

Κατά την διάρκεια της τρέχουσας δεκαετίας ο Ολυμπιακός είναι ο απόλυτος κυρίαρχος στα Πανελλήνια πρωταθλήματα Κλειστού και Ανοιχτού στίβου στους Άνδρες. 

Συνολικά κατέκτησε 15 πρωταθλήματα Ελλάδας Ανοιχτού στίβου ( 2006,2007,2008,2009,2010,2011, 2012, 2013, 2014, 2016, 2017, 2018, 2019, 2020 -2022) και 9 πρωταθλήματα κλειστού (2011, 2012, 2013, 2014-2016, 2017, 2018, 2019, 2020). 

.

Αξιολόγηση
----------

Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Πειραιά έχει αξιολογηθεί ως ακολούθως πανελλαδικά:

| Νοέμβριος Χρονιάς | Θέση Κατάταξης | Σύνολο Συλλόγων |
| --- | --- | --- |
| 2010 | 2 | 321 |
| 2011 | 14 | 299 |
| 2012 | 20 | 281 |
| 2013 | 16 | 294 |
| 2014 | 32 | 289 |
| 2015 | 20 | 294 |
| 2016 | 23 | 312 |
| 2017 | 21 | 328 |
| 2018 | 17 | 336 |
| 2019 | 16 | 340 |
| 2020 | 15 | 266 |
| 2021 | 27 | 255 |

Τίτλοι
------

### Πανελλήνιοι

* 15 **Πρωταθλήματα Ελλάδας ανοιχτού στίβου ανδρών**:
	+ 2006, 2007, 2008, 2009, 2010, 2011, 2012, 2013, 2014, 2016, 2017, 2018, 2019, 2020, 2022
* 10 **Πρωταθλήματα Ελλάδας κλειστού στίβου ανδρών**:
	+ 2010, 2011, 2012, 2013, 2015, 2016, 2017, 2018, 2019, 2020
* 12 **Πανελλήνια Πρωταθλήματα ανώμαλου δρόμου ανδρών**:
	+ 1965, 1966, 1967, 1984, 2003, 2005, 2007, 2008, 2009, 2010, 2011, 2013
* 1 **Διασυλλογικό πρωτάθλημα Α' Εθνικής ανδρών**:
	+ 2000
* 1 **Πρωτάθλημα Ελλάδας ανοιχτού στίβου γυναικών**:
	+ 2010

### Άλλοι

* 1 **Πανελλήνιο Διασυλλογικό πρωτάθλημα Β' Εθνικής ανδρών**:
	+ 1994

### Τοπικοί

* 3 **Διασυλλογικά Πρωταθλήματα Αττικής Α' κατηγορίας Ανδρών**:
	+ 1963, 1971, 1978
* 2 **Διασυλλογικά Πρωταθλήματα Αττικής Β' κατηγορίας Ανδρών**:
	+ 1955, 1956
* 1 **Διασυλλογικό Πρωτάθλημα Αττικής Γ' κατηγορίας Ανδρών**:
	+ 1954
* 11 **Διασυλλογικά Πρωταθλήματα Πειραιά-Κυκλάδων Ανώμαλου δρόμου Ανδρών**:
	+ 1992, 1993 , 1996, 1999, 2000, 2002, 2003, 2005, 2006, 2007, 2008
* 5 **Διασυλλογικά Πρωταθλήματα Πειραιά-Κυκλάδων Ανώμαλου δρόμου Γυναικών**:
	+ 1992 , 2005, 2006, 2007, 2008
* 10 **Διασυλλογικά Πρωταθλήματα Πειραιά-Δυτ.Αττικής Ανδρών-Γυναικών (Γενικής Βαθμολογίας)**:
	+ 2009, 2010, 2012, 2013, 2016, 2017, 2018, 2019, 2022, 2023
* 11 **Διασυλλογικά Πρωταθλήματα Πειραιά-Δυτ.Αττικής Ανδρών (Ομαδικής Βαθμολογίας)**:
	+ 2012, 2013, 2015, 2016, 2017, 2018, 2019, 2020, 2021, 2022, 2023
* 2 **Διασυλλογικά Πρωταθλήματα Πειραιά Ανδρών - Γυναικών (Γενικής Βαθμολογίας)**:
	+ 2007, 2008
* 8 **Διασυλλογικά Πρωταθλήματα Πειραιά Ανδρών (Ομαδικής Βαθμολογίας)**:
	+ 1995, 1996, 1998, 1999, 2005, 2006, 2007, 2008
* 2 **Διασυλλογικά Πρωταθλήματα Πειραιά Γυναικών (Ομαδικής Βαθμολογίας)**:
	+ 2007, 2008
* 5 **Περιφερειακά Πρωταθλήματα Αττικής Ανώμαλου δρόμου Ανδρών**:
	+ 1965, 1966, 1970, 1983, 1985
* 20 **Πρωταθλήματα Πειραιά Ανώμαλου δρόμου Ανδρών**:
	+ 1932, 1955, 1957, 1958, 1960, 1961, 1962, 1963, 1964, 1965, 1966, 1968, 1969, 1970, 1971, 1972, 1973, 1976, 1986, 1988

### Μικρές ηλικίες

* 3 **Πανελλήνια Πρωταθλήματα Ανοιχτού στίβου Νέων ανδρών**:
	+ 2007, 2009, 2010
* 1 **Πανελλήνιο Πρωτάθλημα Παίδων**:
	+ 1970
* 1 **Πανελλήνιο Πρωτάθλημα Παμπαίδων**
	+ 1980
* 3 **Πανελλήνια Πρωταθλήματα Ανώμαλου δρόμου Νέων ανδρών**:
	+ 2004, 2009, 2017
* 3 **Πανελλήνια Πρωταθλήματα Ανώμαλου δρόμου Εφήβων**:
	+ 2006, 2014, 2015
* 1 **Πανελλήνιο Πρωτάθλημα Ανώμαλου Δρόμου Εφήβων (πολλαπλή βαθμολογία)**:
	+ 1966
* 3 **Περιφερειακά Πρωταθλήματα Αττικής Ανώμαλου δρόμου Νέων**:
	+ 1973, 1979, 1985
* 1 **Περιφερειακό Πρωτάθλημα Αττικής Ανώμαλου δρόμου Εφήβων**:
	+ 1957
* 1 **Περιφερειακό Πρωτάθλημα Αττικής Ανώμαλου δρόμου Παίδων**:
	+ 1969
* 12 **Περιφερειακά Πρωταθλήματα Ανωμάλου Δρόμου Πειραιά Εφήβων**:
	+ 1954, 1957, 1958, 1959, 1960, 1961, 1969, 1970, 1971, 1972, 1973, 1976
* 4 **Περιφερειακά Πρωταθλήματα Ανωμάλου Δρόμου Πειραιά Παίδων**:
	+ 1969, 1970, 1973, 1976

Τρέχουσα σύνθεση
----------------

Η ομάδα όπως ήταν στις 22 Φεβρουάριος 2024

**Άνδρες:** Αθανασίου, Αλεξανδρίδης, Αντωνίου, Ανυφαντής, Βερτούδος, Γεωργαντής, Γρίβας, Ελευθερίου, Ζαχαρίας, Ζουρμαλιάς, Ζώκος, Ήλτσιος, Θανόπουλος, Θεοδώρου, Ιωακειμίδης, Καλομοίρης, Εμμανουήλ Καραλής, Καραουλασβίλι, Κεραμάς, Κοκκινίδης, Κουτσογάκης, Κουτσοθεοδώρου, Κουτσούκης, Κουρής, Κυριακίδης, Κωνσταντίνου, Λίτσης, Λυρής, Μαυρίδης, Μαχαίρας, Μίνος, Μουστάκας, Μπασδέκης, Μπέλλος, Μουράτης, Μυλωνάς, Νάκος, Νάτσιος Ιάσονας, Νάτσιος Κώστας, Ντρέκης, Ορφανίδης, Πασχάλης, Παυλόπουλος, Πέρτσης, Πιπέρης, Πιτσιάβας, Τζιόλης, Τσεκούρας, Τσιάμης, Τσιώκος, Τσούμας, Τριβυζάς, Τριπόδης, Φιλάι, Φλωριάν, Χατζηνικολάου, Χαχάμης, Χριστακάκος, Χριστοδουλάκης, Χριστοφόρου.

**Γυναίκες:** Γρίλλου, Κουτσούκη, Κυριακίδου, Κωστοπούλου, Λαφτσή, Μαμούρη, Μανουσιάδου, Μιχάλοβιτς, Μπολσακοβάιτε, Μωυσίδου, Πετράκη, Πλάκα, Τουλουμτζή, Τσακωνίτη, Χαχάμη.

Διακεκριμένοι αθλητές
---------------------

|  |  |  |  |
| --- | --- | --- | --- |
| 
* Μύρων Ανυφαντάκης
* Στράτος Βασιλείου
* Κατερίνα Βόγγολη
* Πλάτων Γκαβέλας
* Χρυσοπηγή Δεβετζή
* Στέλιος Δημότσιος
* Κώστας Ζαλαγκίτης
* Γεώργιος Ήλτσιος
* Κατερίνα Θάνου
* Περικλής Ιακωβάκης
* Κώστας Καραμουσαλής

 | 
* Ιωάννης Κυριαζής
* Μαρία Καρασταμάτη
* Θύμιος Κατσικαντάμης
* Κώστας Κεντέρης
* Γιώργος Λεμονής
* Αλέξανδρος Λίτσης
* Δημοσθένης Μαγγίνας
* Δήμος Μαγκλάρας
* Μιρέλα Μανιάνη
* Μιχαήλ Μαράκης
* Χρήστος Μελέτογλου
* Γιώργος Μεσημέρτσης
* Κώστας Μοραγιεμός

 | 
* Νίκη Μπακογιάννη
* Παντελής Νικολαΐδης
* Ναπολέων Ντέμος
* Νίκη Ξάνθου
* Χάρης Παπαδιάς
* Ευγένιος Παπαδόπουλος
* Λάμπρος Παπακώστας
* Παναγιώτης Παπούλιας
* Αθανασία Πέρρα
* Νικόλαος Πολιάς
* Χρήστος Πολυχρονίου

 | 
* Φλώρα Ρεντούμη
* Βάιος Τίγκας
* Κώστας Τσαλαμανιός
* Δημήτρης Τσιάμης
* Αγγελική Τσιολακούδη
* Τάσος Φράγκος
* Φανή Χαλκιά
* Μανώλης Χάντζος
* Ευάγγελος Χατζής
* Δημήτρης Χονδροκούκης

 |

Διακεκριμένοι προπονητές
------------------------

|  |
| --- |
| * Κλεάνθης Παλαιολόγος
* Τάκης Βεντίκος
* Στέλλα Νικολαΐδου
 |

Σημειώσεις
----------

1. ↑   Τις χρονιές 1965, 1966, 1967, υπήρξαν 2 ξεχωριστές βαθμολογίες, η κλασική και η πολλαπλή και ανακηρύχθηκαν 2 πρωταθλητές κάθε χρόνο (το 1966 στην κλασική ισοβάθμησαν ο Ολυμπιακός και ο Πανελλήνιος και ανακηρύχθηκαν 3 πρωταθλητές)
2. ↑  Ελευθερία, Φύλλο: 17/4/1963, Σελίδα: 4
3. ↑  Αθλητική Ηχώ 2/2/1993 Σελ. 7
4. ↑  Αθλητική Ηχώ 10/2/1992 Σελ. 4
5. ↑  Εφημερίδα "Μακεδονία", Φύλλο: 15/4/1980, Σελίδα: 4

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)
* ΣΕΓΑΣ[*νεκρός σύνδεσμος*]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |